text: দুঃখ হ'ল প্রতিকূল অনুভূতি, ক্ষতি, নিরাশা, শোক, অসহায়ত্ব, হতাশা এবং বিষাদের সাথে সম্পর্কিত বা এর দ্বারা চিহ্নিত একরকম মানসিক বেদনা। একজন দুঃখিত ব্যক্তি চুপচাপ বা অলস হয়ে যেতে পারে এবং নিজেকে অন্যদের থেকে সরিয়ে নিতে পারে। মেজর ডিপ্রেসিভ ডিসঅর্ডার বা পারসিসটেন্ট ডিপ্রেসিভ ডিসঅর্ডার এর কারনে মানুষ হতাশ হয়ে যেতে পারে, যা কিনা নিদারূণ দুঃখের একটি উদাহরণ। কান্না দুঃখ প্রকাশের একটি মাধ্যম। 
  বাম|থাম্ব|220x220পিক্সেল|১৬৭২ ভাস্কর্য খ্রিস্টের সমাহিতকরণ, মেরি ম্যাগডালিনকে কাঁদতে দেখা যাচ্ছে।
  পল একম্যান বর্ণিত "ছয়টি প্রাথমিক অনুভূতি”-র মধ্যে দুঃখ একটি। অন্যান্য অনুভূতিগুলো হল সুখ, ক্রোধ, বিস্ময়, ভয় এবং বিদ্বেষ
  
  শৈশবকাল 
  
  দুঃখ হল শৈশবের এক অতিপরিচিত অভিজ্ঞতা। কখনও কখনও, দুঃখ হতে হতাশার উদ্রেক হতে পারে। কিছু পরিবারে দুঃখ "অনুমোদিত নয়" এমন নিয়ম (সচেতন বা অসচেতন) থাকতে পারে,  কিন্তু রবিন স্কিনার বলেছেন এটি সমস্যার কারন হতে পারে। এ প্রসঙ্গে তিনি যুক্তি দেখান যে, দুঃখের প্রকাশ বন্ধ করার মাধ্যমে, মানুষ আন্তরিক নয় এমন এবং উন্মাদ হয়ে যেতে পারে।  
  
  শিশু বিশেষজ্ঞ টি. বেরি ব্রজেলটন পরামর্শ দিয়েছেন যে, পরিবারগুলো গুরুতর সংবেদনশীল সমস্যা সহজেেই খুজে বের করতে পারে শুধুমাত্র দুঃখকে মেনে নেয়ার মাধ্যমেই।  
  
  সন্তানের মায়ের উপর প্রারম্ভিক নির্ভরশীলতার থেকে পৃথক হওয়া এবং আরও স্বাধীন হয়ে উঠার একটি স্বাভাবিক প্রক্রিয়া হল দুঃখ। প্রতিবার যখন শিশুটি একটু করে আলাদা হয়, তাকে ছোটখাটো ক্ষতি মোকাবেলা করতে হয়। মা যদি তার সন্তানকে ছোটখাটো ঝামেলার সাথে জড়িত হওয়ার অনুমতি না দেন, সন্তানটি হয়তো কখনই তার নিজের দুঃখকে মোকাবেলা করতে শিখতে পারবে না।   ব্রাজেলটন যুক্তি দেখিয়েছেন যে, একটি শিশুকে খুব বেশি অভিনন্দিত করা হলে তার দুঃখের আবেগগুলোর অবমূল্যায়ন ঘটে;   এবং সেলমা ফ্রেইবার্গ পরামর্শ দিয়েছেন যে কোনও শিশুর ক্ষতি পুরোপুরি এবং গভীরভাবে অনুভব করার অধিকারকে সম্মান করা গুরুত্বপূর্ণ। 
  থাম্ব|220x220পিক্সেল|একজন ব্যক্তি হাত দিয়ে মুখ ঢেকে দুঃখ প্রকাশ করছেন
  ক্লান্তিহীনভাবে অত্যাধিক পরিশ্রমের মাধ্যমে দুঃখকে ভুলে থাকার চেয়ে, একে অনুভব করার সামর্থকে একটি আবেগপূর্ণ অর্জন হিসেবে দেখেছেন মার্গারেট মাহলার। ডিডাব্লু উইনকোট একইভাবে পরবর্তী জীবনের মূল্যবান সুরেলা অভিজ্ঞতাগুলির মনস্তাত্ত্বিক মূল দেখেছেন দুঃখের কান্নার মাঝে ।
  
  স্নায়ুতন্ত্র 
  বাম|থাম্ব|236x236পিক্সেল|দুঃখী মেয়েরা। ছবি পাওলো মন্টি, ১৯৫৩
  দুঃখের স্নায়ুবিজ্ঞান নিয়ে প্রচুর পরিমাণে গবেষণা করা হয়েছে।  আমেরিকান জার্নাল অফ সাইকিয়াট্রি  অনুসারে, দুঃখের সাথে "মধ্য ও পশ্চাৎ টেম্পোরাল কর্টেক্স, পার্শ্বীয় সেরিবেলিয়াম, সেরিবিলার ভার্মিস, মিডব্রেইন, পুটামেন এবং শ্বেত”-এর আশেপাশের দ্বিপক্ষীয় ক্রিয়াকলাপের জড়িত থাকার বিষয়টি পাওয়া গেছে।  জোস ভি. পার্দো এ বিষয়ে এমডি এবং পিএইচডি করেছেন এবং কগনেটিভ স্নায়ুবিজ্ঞান বিষয়ক একটি গবেষণা প্রোগ্রামের নেতৃত্ব দিয়েছেন। পজিট্রন নিঃসরণ টমোগ্রাফি (পিইটি) ব্যবহার করে পার্দো এবং তার সহকর্মীরা সাতজন সাধারণ পুরুষ ও মহিলাদের মধ্যে দুঃখজনক বিষয়গুলি সম্পর্কে চিন্তা করার মাধ্যমে দুঃখ জাগাতে সক্ষম হয়েছিলেন। তারা পর্যবেক্ষণ করেন যে, দ্বিপক্ষীয় নিম্নমানের এবং অরবিটফ্রন্টাল কর্টেক্সে মস্তিষ্কের ক্রিয়াকলাপ বৃদ্ধি পেয়েছে।  একটি গবেষণায় যেখানে আবেগপূর্ণ চলচ্চিত্রের অংশবিশেষ দেখিয়ে দুঃখকে জাগানো হয়েছিল, অনুভূতিটি মস্তিষ্কের আঞ্চলিক ক্রিয়াকলাপকে উল্লেখযোগ্য ভাবে বৃদ্ধি করেছিল বিশেয়ত  ব্রডম্যানের অঞ্চল ৯ এবং থ্যালামাস নামক প্রিফ্রন্টাল কর্টেক্সে। দ্বিপাক্ষিক অভ্যন্তরীণ টেম্পোরাল কাঠামোতেও  উল্লেখযোগ্য সক্রিয়তা লক্ষ্য করা গিয়েছিল।
  
  মানিয়ে নেয়ার পদ্ধতি 
  
  লোকেরা দুঃখকে বিভিন্ন উপায়ে মোকাবেলা করে এবং এটি একটি গুরুত্বপূর্ণ অনুভূতি কারণ এটি লোকদের তাদের পরিস্থিতি মোকাবেলায় অনুপ্রাণিত করতে সহায়তা করে। কিছু মোকাবিলার ব্যবস্থাগুলির মধ্যে রয়েছে: সামাজিক সমর্থন পাওয়া এবং/অথবা একটি পোষা প্রাণীর সাথে সময় কাটানো,  দুঃখ প্রকাশ করার জন্য একটি তালিকা তৈরি করা বা কিছু ক্রিয়াকলাপে জড়িত হওয়া।  দুঃখ বোধ করার পর, সেই অনুভূতি থেকে বেরিয়ে আসার জন্য এবং নিজেকে সময় দেয়ার জন্য, মানুষ নিজেকে সমাজ থেকে আলদা করতে পারে।
  থাম্ব
  দুঃখ এমন এক মানসিক অবস্থা যা মানুষ  ছুড়ে ফেলতে চায়, কিন্তু কিছু মোকাবেলা কৌশলের জন্য তা চিরস্থায়ী হয়ে যেতে পারে, যেমনঃ গুজব ছড়িয়ে দেওয়া যে, "নিজের দুঃখে ডুবে গেছে" বা স্থায়ীভাবে নিজেকে বিচ্ছিন্ন করে রাখা।   উপরোক্ত অবস্থার ক্ষেত্রে দুঃখকে মোকাবেলা করার বিকল্প উপায় হিসাবে, কগনেটিভ বিহেভেরাল থেরাপি পরামর্শ  দেয় যে, নিজের নেতিবাচক চিন্তাগুলি চ্যালেঞ্জ করতে হবে অথবা কিছু ইতিবাচক ব্যাপারকে চিত্তবিক্ষেপ হিসেবে ব্যবহার করতে হবে।  
  
  নিসঙ্গতার মধ্য দিয়ে মনোযোগীতা এবং ধৈর্যশীলতা শেখার জন্য দুঃখ একটি উপায় হতে পারে;  যদিও দুঃখ সহ্য করার জন্য মানসিক সমর্থন এবং এর মাধ্যমে তার পাশে থাকা আরও বেশি সহায়ক ।   ক্ষতি (যখন পুরোপুরিভাবে অনুভূত হয়) বেঁচে থাকার নতুন অর্থ তৈরি করতে পারে এবং বাইরের বিশ্বের সাথে পুনরায় যুক্ত করতে পারে - এই ধরনের দৃষ্টিভঙ্গি অন্তর্নিহিত বিশ্বাস দ্বারা উৎসাহিত হয়।
  
  চোখের মণির মাধ্যমে সহানুভূতি 
  
  চোখের মণির আকার দুঃখের একটি সূচক হতে পারে। ছোট চোখের মণি বিশিষ্ট দুঃখি চেহারার অভিব্যক্তিতে, চোখের মণির আকার যত ছোট হয় তার দুঃখ তত তীব্র বলে বিবেচিত হয়। একজন ব্যক্তির নিজস্ব চোখের মণির আকার আয়নার মত কাজ করে এবং কোন দুঃখিত চেহারার ছোট চোখের মণি দেখলে নিজের মণিও ছোট হয়। লোকেরা যখন নিরপেক্ষ, সুখী বা রাগান্বিত অভিব্যক্তি দেখেন তখন কিন্তু কোনও প্রভাব পরিলক্ষিত হয়না।  অন্য একজন ব্যক্তির চোখের মণির অনুরূপ প্রতিরূপ সেই ব্যক্তির জন্য গড়ে উঠা সহানুভূতির পূর্বাভাস দেয়  তবে অটিজম এবং মানষিক অস্থিরতারূপ ব্যধির মতো ব্যাধিগুলিতে, দুঃখকে প্রতিনিধিত্ব করা চেহারার অভিব্যক্তিগুলিগুলো অনেক সূক্ষ্ম হতে পারে, যা তাদের সহানুভূতির স্তরকে প্রভাবিত করার জন্য আরও অ-ভাষাতাত্ত্বিক পরিস্থিতির প্রয়োজন প্রদর্শন করে।
  
  ধ্বনিময় অভিব্যক্তি 
  
  ডিআইপিআর এর বিজ্ঞানী সোয়াতি জোহর,   এর মতে, দুঃখ এমন একটি অনুভূতি যা "বর্তমান বক্তৃতা, সংলাপ এবং এটি কিভাবে প্রক্রিয়াজাত করা হচ্ছে ‍সেটা দ্বারা চিহ্নিত" হয়।   মানুষের কণ্ঠে অন্যান্য আবেগ থেকে দুঃখকে আলাদা করার পরিমাপক হিসেবে রয়েছে, শক্তির বর্গমূল গড় বর্গফল (আরএমএস), শব্দমধ্যস্থ নীরবতা এবং কথা বলার হার।  এর মাধ্যমে যোগাযোগ করার জন্য বেশিরভাগ ক্ষেত্রে মৌলিক কম্পাঙ্কের (এফ 0) গড় এবং পরিবর্তনশীলতা কমিয়ে আনা হয়, পাশাপাশি নিম্ন তীব্রতার কন্ঠও যুক্ত করা হয় এবং সময়ের সাথে সাথে f 0 এর হ্রাসও ঘটানো হয়।   জোহর যুক্তি দেখিয়েছেন যে, "যখন কেউ দুঃখিত হয়, তখন ধীর, নিম্ন স্বরের বাক্যের সাথে সাথে দুর্বল উচ্চ শ্রুত কম্পাঙ্কের শক্তি উৎপন্ন হয়"। একইভাবে, "কম শক্তি দশা সম্পন্ন দুঃখের বৈশিষ্ট্য হল ধীর গতি, কথা বলার নিম্ন গতি এবং গড় পিচ"।  
  থাম্ব|চিন্তায় নিমগ্নতা, ছবি উইলহেম অ্যামবার্গ । একজন দুঃখি ব্যক্তি চুপচাপ বা অলস হয়ে উঠতে পারেন এবং নিজেকে অন্যদের থেকে সরিয়ে নিতে পারেন।
  ক্লাউস শেহেরার দুঃখকে বলেছেন, "মানব কণ্ঠের মাধ্যমে স্বীকৃত আবেগগুলোর মধ্যে একটি" যদিও এটি " চেহারার অভিব্যক্তির চেয়ে সাধারণত কিছুটা কম"। এক সমীক্ষায় শেহেরার দেখিয়েছেন যে, পশ্চিমা দেশগুলিতে দুঃখকে চেহারার অভিব্যক্তির মাধ্যমে ৭৯% ক্ষেত্রে এবং কণ্ঠস্বরের মাধ্যমে ৭১% ক্ষেত্রে যথার্থভাবে চিহ্নিত করা যায়, অন্যদিকে অন্যন্য দেশগুলোতে ফলাফল যথাক্রমে ৭৪% এবং ৫৮% ছিল।
  
  সাংস্কৃতিক অন্বেষণ 
  
  রেনেসাঁর যুগে, অ্যাডমন্ড স্পেন্সার তারদি ফেয়ের কুইন-এ আধ্যাত্মিক প্রতিশ্রুতির চিহ্ন হিসাবে দুঃখকে সমর্থন করেছিলেন। 
  
  লর্ড অফ দ্য রিংস -এ দুঃখকে সুখ থেকে আলাদা করা হয়েছে, দৃষ্টান্তস্বরুপ জে আর আর টলকিয়েন হতাশার বা আশার অগভীর প্রলোভন এর বিপরীতে দুঃখকেই প্রাধান্য দিয়েছেন এবং এর জন্যই দৃঢ় সংকল্পবদ্ধ ছিলেন।
  
  জুলিয়া ক্রিস্টেভা বলেছেন যে " মানসিক অবস্থার বৈচিত্রতা, দুঃখের বিভিন্নতা, দুঃখ বা শোকের পরিশুদ্ধতা মনুষ্যধর্মের উপর এক ধরনের ছাপ, যা অবশ্যই বিজয় প্রকাশ করে না কিন্তু নিগূঢ়তা, যুদ্ধের জন্য প্রস্তুতি এবং সৃজনশীলতা প্রকাশ করে"।
  
  আরও দেখুন
  
   উল্লাস
   মেলানচোলিয়া
   মেজাজ (মনোবিজ্ঞান)
  
  তথ্যসূত্র
  
  বিষয়শ্রেণী:আবেগ
  বিষয়শ্রেণী:ব্যক্তিগত জীবন
  বিষয়শ্রেণী:উইকিফাই প্রয়োজন এমন পাতা
title: দুঃখ